**Saugaus eismo dienos „Rasytėje“**

Vaiko gyvybė ir sveikata - neįkainojamas turtas.

Pagrindinė nelaimių, kuriose nukenčia vaikai, priežastis - neatsargus elgesys keliuose, todėl svarbu jau nuo mažų dienų diegti saugaus eismo pagrindus, mokyti vaikus kaip išvengti nelaimingų atsitikimų.

Balandžio 19 d. ankstyvojo amžiaus „Pelėdžiukų“, „Ančiukų“, „Boružiukų“ grupių vaikams organizuota saugaus eismo pramoga „Trys sesutės kviečia“. Pramogos metu vaikai minė mįsles, sakė eilėraštukus apie šviesoforą, žaidė žaidimus „Lenktynės“, „Šviesoforas“, dėliojo iš spalvoto popieriaus šviesoforus.

Daug gerų emocijų, džiaugsmo vaikams suteikė važiavimas didelėmis mašinomis. Vaikai pajuto bendradarbiavimo džiaugsmą su bendraamžiais, įsiminė šviesoforo spalvas ir jų reikšmes.

Taip pat vaikai kartu su šeimos nariais piešė piešinius, dalyvavo parodoje. Gegužės 2-13 dienomis buvo surengta piešinių paroda „Saugus kelias“. Vaikai prisiminė elementarias eismo taisykles, suprato, kad reikia būti drausmingiems, budriems ir atsakingiems gatvėje.

*Informacija ir nuotraukos auklėtojos S. Janušienės*